Diari Oficial de la Generalitat Valenciana


Sumari del DOGV 5069, del 11-08-2005 (2005/8605)

RESOLUCIÓ de 19 de juliol de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Conselleria d'Agricultura, Pesca i Alimentació i el Consell Valencià de Col·legis Veterinaris.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5069

Data del DOGV
:   11-08-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/8605


Data del document
:   19-07-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * cooperació administrativa
    * col·legi professional
    * veterinari
    * protecció dels animals

RESOLUCIÓ de 19 de juliol de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Conselleria d'Agricultura, Pesca i Alimentació i el Consell Valencià de Col·legis Veterinaris. [2005/X8605]
  
Subscrit, després de la tramitació prèvia reglamentària, entre la Conselleria d'Agricultura, Pesca i Alimentació i el Consell Valencià de Col·legis Veterinaris, el 6 de juny de 2005, un Conveni Marc de col·laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0404/2005, i que figura com a annex d'esta resolució.
  
València, 19 de juliol de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni marc de col·laboració entre la Conselleria d'Agricultura, Pesca i Alimentació i el Consell Valencià de Col·legis Veterinaris.
  
València, a 6 de juny de 2005
  
Reunits:
  
D'una part, el conseller d'Agricultura, Pesca i Alimentació, Juan G. Cotino Ferrer, facultat per a la firma d'este conveni per acord del Consell de la Generalitat Valenciana de data 3 de juny de 2005.
  
D'una altra part, José Rosendo Sanz Bou, president de la Junta de Govern del Consell València de Col·legis de Veterinaris, facultat per a la firma d'este conveni per acord del Consell Valencià de Col·legis Veterinaris reunit en Assemblea General de data 28 d'abril de 2005.
  
Els qui intervenen, en la qualitat en què compareixen respectivament, amb competència material i fent ús de les facultats que tenen atribuïdes, es reconeixen mútuament i recíprocament la capacitat legal necessària per a establir els termes de subscripció del present conveni, i a este efecte,
  
Exposen:
  
Primer. Que la Conselleria d'Agricultura, Pesca i Alimentació té assumides les competències en matèria de producció i sanitat animal, conservació i millora de les espècies animals, benestar dels animals de granja i protecció dels animals de companyia.
  
Segon. Que el Consell Valencià de Col·legis Veterinaris té entre les seues finalitats la col·laboració amb les institucions públiques en la consecució de la salut humana i la sanitat animal, millora ramadera, l'atenció al medi així com la promoció i constant millora dels nivells científics dels seus col·legiats.
  
Tercer. Que atés que tant la Conselleria d'Agricultura, Pesca i Alimentació, com el Consell Valencià de Col·legis Veterinaris tenen com a finalitats comuns la millora ramadera l'augment del nivell sanitari de la població animal i conseqüentment de la humana, i que estes finalitats s'aconseguirien amb major facilitat unint criteris, esforços i mitjans, desitgen establir relacions en totes aquelles matèries que sent objectiu comú en ambdós institucions, contribuïsquen al compliment de les seues finalitats.
  
Per això, ambdós parts, en la representació que cada una ostenta, acorden subscriure el present conveni d'acord amb les següents estipulacions:
  
Primera. Objecte
  
L'objecte del present conveni és establir les bases generals de col·laboració entre la Conselleria d'Agricultura, Pesca i Alimentació i el Consell Valencià de Col·legis Veterinaris en matèria de producció i sanitat animal, conservació i millora de les espècies animals, benestar dels animals de granja i protecció dels animals de companyia, en els àmbits següents :
  
a) Documents Oficials: la Conselleria editarà tota la documentació oficial que es requerisca, i es considere necessària, per al desenvolupament de l'activitat veterinària en l'àmbit de la producció i sanitat animal. En el cas que les parts firmants d'este conveni ho estimen oportú, i quan la documentació vaja a ser utilitzada exclusivament per veterinaris en exercici lliure professional, esta documentació podria ser editada per l'organització col·legial.
  
Des de l'administració es promourà l'ús de la documentació abansesmentada.
  
Des de l'organització col·legial es controlarà l'ús de la documentació per esta editada, i es facilitarà a l'administració competent la informació que respecte d'això requerisca.
  
b) Col·laboració en matèria d'identificació animal: actualment s'exigeix la identificació amb caràcter obligatori en animals de l'espècie canina. En la mesura de la normativa específica respecte d'això, es promourà la col·laboració en la identificació de l'espècie equina, així com en gats, furons i animals designats com potencialment perillosos segons l'annex I i II del Decret 145/2000 de 26 de setembre, del Govern Valencià.
  
Esta promoció de la identificació individual i registre recaurà així mateix en les espècies exòtiques i salvatges. L'organització col·legial realitzarà un estudi sobre la implantació del microxip en les espècies exòtiques.
  
c) Vigilància epidemiològica en animals de companyia, cinegètics i exòtics
  
Es fomentarà, per les parts, la implantació d'una xarxa de vigilància epidemiològica que incloga els veterinaris dedicats a la pràctica clínica en estos animals amb la finalitat d'obtindre informació de la situació pel que fa a les malalties que afecten o puguen ser transmeses per estos animals
  
L'administració posarà en marxa plans per a l'arreplegada, gestió i subministrament de dades per part dels veterinaris clínics en les condicions que s'establisquen, i si és el cas, el processament d'estos per part de l'organització col·legial o les associacions que ambdós parts acorden.
  
L'organització col·legial prestarà a l'administració el suport humà i material que per esta li siga requerit.
  
L'organització col·legial facilitarà a l'administració la informació que a este respecte necessite.
  
d) S'exerciran activitats de formació profesional destinades a elevar el nivell científic i professional del col·lectiu veterinari amb l'objecte de prestar els servicis que siguen requerits per l'administració i la societat valenciana.
  
Segona. Compromisos de les parts
  
1. La Conselleria d'Agricultura, Pesca i Alimentació es compromet a:
  
Col·laborar amb el Consell Valencià de Col·legis Veterinaris en totes aquelles activitats que promoguen un major coneixement dels temes relacionats amb la formació i investigació en l'àrea de producció i sanitat animal, el benestar animal i la seguretat alimentària.
  
2. El Consell Valencià de Col·legis Veterinaris es compromet a:
  
- Dur a terme actuacions de formació continuada i especialització veterinària en les matèries descrites.
  
- Realitzar els treballs que es deriven del present conveni.
  
- Facilitar la informació que requerisca la Conselleria d'Agricultura, Pesca i Alimentació sobre les actuacions derivades del present conveni.
  
Tercera. Habilitació pel Consell
  
Basant-se en el present conveni marc s'autoritzarà la Conselleria d'Agricultura, Pesca i Alimentació a la firma dels convenis que en el marc previst en la estipulació primera del present conveni, s'acorde per ambdós parts. Tot això, d'acord amb el que preveu l'article 21 de la Llei de Govern Valencià.
  
Quarta. Difusió de les activitats
  
En la difusió de les activitats que s'exercisquen a l'empara d'este conveni, figuraran de forma expressa les dos parts firmants.
  
Quinta. Comissió de seguiment
  
Es crearà una comissió de seguiment amb la composició següent:
  
a) Per part de la Conselleria d'Agricultura, Pesca i Alimentació: el director general d'Investigació i Innovació Agrària i Ramaderia i el cap d'Àrea de Ramaderia.
  
b) Per part del Consell Valencià de Col·legis Veterinaris: el president i el vicepresident del Consell.
  
L'esmentada comissió es reunirà totes les vegades que siga necessari per a l'adequat desenvolupament i gestió de les activitats objecte del conveni, així com per al seguiment i avaluació d'este, i en tot cas es reunirà almenys, una vegada en el primer trimestre de cada any.
  
Sexta. Àmbit i duració del conveni
  
L'àmbit territorial d'aplicació d'este conveni és la Comunitat Valenciana.
  
El present conveni produirà efectes des de la subscripció i durant un termini de tres anys. En anys successius s'entendrà prorrogat excepte la denúncia per una de les parts, sempre que es comunique a l'altra tres mesos abans del seu venciment.
  
Sèptima. Modificació i resolució
  
El present conveni podrà ser modificat de mutu acord entre les parts, sempre que l'oportú acord s'haja realitzat abans de l'expiració del termini de duració.
  
Qualsevol de les parts podrà denunciar el present conveni comunicant-ho a l'altra amb un termini mínim de tres mesos a la data que vaja a donar-se per finalitzat. Esta finalització no afectarà el desenvolupament i conclusió del programa anual que estiguera en execució per a l'exercici en què es realitza la denúncia.
  
Huitena. Règim jurídic
  
El present conveni té la naturalesa dels previnguts en l'article3.1.c) del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000 de 16 de juny, sent-li d'aplicació en defecte de les normes específiques, els principis d'este text legal, per a resoldre els dubtes i llacunes que es pogueren presentar.
  
Les qüestions litigioses a què pogueren donar lloc la interpretació, modificació, efectes, o resolució del contingut del present conveni que no hagueren pogut ser resoltes per la comissió de seguiment, se sotmetran a la Jurisdicció Contenciosa Administrativa, de conformitat amb el que disposa la llei 29/1998 de 13 de juliol, reguladora de la Jurisdicció Contenciosa Administrativa.
  
I en prova de conformitat, així com la deguda constància de quant queda convingut, les parts convenients firmen el present conveni, en triple versió exemplar, al lloc i en la data indicats en l'encapçalament.
  
El conseller d'Agricultura, Pesca i Alimentació,
  
JUAN G. COTINO FERRER
  
El president del C.V. de Col·legis de Veterinaris,
  
JOSÉ ROSENDO SANZ BOU